CELEX: 62011TN0508
Language: hu
Date: 2011-09-27 00:00:00
Title: T-508/11. sz. ügy: 2011. szeptember 27-én benyújtott kereset — LTTE kontra Tanács

26.11.2011   
            
            
               HU
            
            
               Az Európai Unió Hivatalos Lapja
            
            
               C 347/39
            
         2011. szeptember 27-én benyújtott kereset — LTTE kontra Tanács
   (T-508/11. sz. ügy)
   2011/C 347/70
   Az eljárás nyelve: angol
   
      Felek
   
   
      Felperes: A Tamil Eelam Felszabadító Tigrisei (LTTE) (Herning, Dánia) (képviselő: V. Koppe ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék semmisítse meg a 2011. július 18-i 687/2011/EU tanácsi végrehajtási rendeletet (1) az LTTE-t érintő részében, és állapítsa meg, hogy a 2580/2001/EK tanácsi rendelet (2) nem alkalmazandó az LTTE-re;
            
         
               —
            
            
               másodlagosan, kevésbé korlátozó intézkedést alkalmazzon, mint az azon személyek, csoportok és szervezetek listáján való folyamatos szerepeltetés, akikre, illetve amelyekre a 2580/2001/EK rendelet alkalmazandó; és
            
         
               —
            
            
               az alperest kötelezze a költségek és kamatok viselésére.
            
         
      Jogalapok és fontosabb érvek
   
   Keresete alátámasztására a felperes hét jogalapra hivatkozik:
   
               1.
            
            
               Az első jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, illetve a 2580/2001/EK tanácsi rendelet alkalmazhatatlan a fegyveres konfliktusok jogának figyelmen kívül hagyása miatt.
                        
                     
         
               2.
            
            
               A második jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, mivel a felperes nem minősülhet terrorszervezetnek a 2001/931/KKBP tanácsi közös álláspont 1. cikkének (3) bekezdésében szereplő fogalom-meghatározás értelmében;
                        
                     
         
               3.
            
            
               A harmadik jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, mivel illetékes hatóság nem hozott határozatot a 2001/931/KKBP tanácsi közös álláspont 1. cikke (4) bekezdésének előírása szerint;
                        
                     
         
               4.
            
            
               A negyedik jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, mivel a Tanács nem végzett felülvizsgálatot a 2001/931/KKBP tanácsi közös álláspont 1. cikke (6) bekezdésének előírása szerint;
                        
                     
         
               5.
            
            
               Az ötödik jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, mivel nem felel meg az arányosság és a szubszidiaritás elvének;
                        
                     
         
               6.
            
            
               A hatodik jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelen, mivel nem felel meg az EUMSZ 296. cikk szerinti indokolási kötelezettségnek;
                        
                     
         
               7.
            
            
               A hetedik jogalap azon alapszik, hogy
               
                           —
                        
                        
                           a 687/2011/EU tanácsi végrehajtási rendelet az LTTE-t érintő részében érvénytelenen, mivel sérti a felperes hatékony bírói jogvédelemhez való jogát.
                        
                     
         
      (1)  A terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint a 610/2010/EU és a 83/2011/EU végrehajtási rendeletek hatályon kívül helyezéséről szóló, 2011. július 18-i 687/2011/EU tanácsi végrehajtási rendelet (HL 2011. L 188., 2. o.)
   
      (2)  A terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendelet (HL 2001. L 344., 70. o.; magyar nyelvű különkiadás 18. fejezet, 1. kötet, 207. o.)